Жоба

|  |
| --- |
| ҚАЗАҚСТАН РЕСПУБЛИКАСЫНЫҢ |
| ЗАҢЫ |

|  |
| --- |
| **2026 – 2028 жылдарға арналған** |
| **республикалық бюджет туралы** |

1-бап. 2026 – 2028 жылдарға арналған республикалық бюджет тиісінше осы Заңға 1, 2 және 3-қосымшаларға сәйкес, оның ішінде   
2026 жылға мынадай көлемдерде бекiтiлсiн:

1) кiрiстер – 22 889 008 204 мың теңге, оның iшiнде:

салықтық түсiмдер бойынша – 18 886 018 913 мың теңге;

салықтық емес түсiмдер бойынша – 330 466 775 мың теңге;

негiзгi капиталды сатудан түсетiн түсiмдер бойынша – 2 200 000 мың теңге;

арнаулы түсiмдер – 20 375 447 мың теңге;

трансферттер түсiмдерi бойынша – 3 649 947 069 мың теңге;

2) шығындар – 27 275 015 382 мың теңге;

3) таза бюджеттiк кредиттеу – 168 713 361 мың теңге, оның iшiнде:

бюджеттiк кредиттер – 415 000 000 мың теңге;

бюджеттiк кредиттердi өтеу – 246 286 639 мың теңге;

4) қаржы активтерiмен жасалатын операциялар бойынша   
сальдо – 39 984 618 мың теңге, оның iшiнде:

қаржы активтерiн сатып алу – 39 984 618 мың теңге;

5) бюджет тапшылығы – -4 594 705 157 мың теңге немесе елдiң жалпы iшкi өнiмінің 2,5 пайызы;

6) бюджеттің мұнайға қатысты емес тапшылығы – -9 059 225 157 мың теңге немесе елдiң жалпы iшкi өнiмінің 4,9 пайызы;

7) бюджет тапшылығын қаржыландыру – 4 594 705 157 мың теңге.

2-бап. 2026 жылға арналған республикалық бюджетте Ресей   
Федерациясының «Байқоңыр» кешенін пайдаланғаны үшін 62 100 100 мың теңге сомасында және әскери полигондарды пайдаланғаны үшін 10 821 060 мың теңге сомасында жалдау төлемақыларының түсiмдері көзделсiн.

3-бап. Қазақстан Республикасының Ұлттық қорына жiберiлетiн   
2026 жылға арналған түсiмдердiң көлемдерi осы Заңға 4-қосымшаға сәйкес бекiтiлсiн.

4-бап. Тиiстi бюджеттiң кiрiсiне мыналар есепке жатқызылатын болып белгiленсiн:

1) Бiрыңғай бюджеттiк сыныптаудың бюджет түсімдері сыныптамасының «Пайдалы қазбаларды өндіруге салынатын салық» коды бойынша – жер қойнауын пайдаланушылардың роялти бойынша берешегі, сондай-ақ салық режимі тұрақтылығының кепілдіктері сақталатын жер қойнауын пайдалануға арналған келісімшарттар бойынша роялти;

2) Бiрыңғай бюджеттiк сыныптаудың бюджет түсімдері сыныптамасының «Әлеуметтiк салық» коды бойынша – бұрын Зейнетақы қорына, Зейнетақы төлеу жөнiндегi мемлекеттiк орталыққа, Мiндеттi медициналық сақтандыру қорына, Мемлекеттiк әлеуметтiк сақтандыру қорына, Жұмыспен қамтуға жәрдемдесу қорына аударылып келген жарналар бойынша берешек, сондай-ақ автомобиль жолдарын пайдаланушылардың бұрын Жол қорына түсiп келген аударымдары.

Бұл ретте салық режимі тұрақтылығының кепілдіктері сақталатын жер қойнауын пайдалануға арналған келісімшарттар бойынша қызметті жүзеге асыратын салық төлеушілер жоғарыда көрсетілген аударымдарды немесе әлеуметтік салықты «Міндетті әлеуметтік медициналық сақтандыру туралы» Қазақстан Республикасының Заңы мен Қазақстан Республикасының Әлеуметтік кодексіне сәйкес есептелген, Әлеуметтік медициналық сақтандыру қорына, Мемлекеттік әлеуметтік сақтандыру қорына аударымдардың сомаларына, сондай-ақ бірыңғай жинақтаушы зейнетақы қорына жұмыс берушінің міндетті зейнетақы жарналарының сомасына азайтады.

5-бап. 2026 жылға арналған республикалық бюджетте облыстық бюджеттен, республикалық маңызы бар қалалар, астана бюджеттерінен республикалық бюджетке бюджеттiк алып қою көлемдері  
879 947 069 мың теңге сомасында көзделсiн, оның iшiнде:

Атырау облысынан – 262 404 282 мың теңге;

Алматы қаласынан – 491 887 501 мың теңге;

Астана қаласынан – 125 655 286 мың теңге.

6-бап. 2026 жылға арналған республикалық бюджетте Қазақстан Республикасының Ұлттық қорынан кепiлдендірiлген трансферт мөлшерi 2 770 000 000 мың теңге сомасында көзделсiн.

7-бап. 2026 жылғы 1 қаңтардан бастап:

1) жалақының ең төмен мөлшерi – 85 000теңге;

2) мемлекеттік базалық зейнетақы төлемінің ең төмен   
мөлшері – 35 596 теңге;

3) зейнетақының ең төмен мөлшерi – 69 049 теңге;

4) айлық есептiк көрсеткiш – 4 325 теңге;

5) базалық әлеуметтiк төлемдердiң мөлшерлерiн есептеу үшiн ең төмен күнкөрiс деңгейiнiң шамасы – 50 851 теңге болып белгiленсiн.

8-бап. Жасына байланысты зейнетақы төлемдеріне және еңбек сіңірген жылдары үшін зейнетақы төлемдеріне жұмсалатын қаражат   
2026 жылғы 1 қаңтардан бастап олардың мөлшерлерін 10 пайызға көтеру ескеріле отырып көзделген деп белгіленсін.

9-бап. 2026 жылғы 1 қаңтардан бастап Әлеуметтік медициналық сақтандыру қорына төленуге жататын, мемлекеттің міндетті әлеуметтік медициналық сақтандыруға жарналарының мөлшері мемлекет жарналарын есептеу объектісінің 2 пайызы болып белгiленсiн.

10-бап. 2026 жылғы 1 қаңтардан бастап әскери қызметшілерге (мерзiмдi қызметтегі әскери қызметшілерден басқа) және арнаулы мемлекеттік органдар мен құқық қорғау органдарының, мемлекеттік фельдъегерлік қызметтің қызметкерлеріне тұрғынжайды күтіп-ұстауға және коммуналдық қызметтерге ақы төлеуге ақшалай өтемақының айлық мөлшерi 3 739 теңге сомасында белгiленсiн.

11-бап. 2026 жылға арналған республикалық бюджетте республикалық бюджеттен облыстық бюджеттерге және республикалық маңызы бар қала бюджетіне берiлетiн субвенциялардың көлемдерi 5 137 567 833 мың теңге сомасында көзделсiн, оның iшiнде:

Абай облысына – 264 857 157 мың теңге;

Ақмола облысына – 323 875 972 мың теңге;

Ақтөбе облысына – 195 066 920 мың теңге;

Алматы облысына – 105 955 760 мың теңге;

Шығыс Қазақстан облысына – 249 718 158 мың теңге;

Жамбыл облысына – 492 283 724 мың теңге;

Жетісу облысына – 379 860 574 мың теңге;

Батыс Қазақстан облысына – 171 621 490 мың теңге;

Қарағанды облысына – 266 040 247 мың теңге;

Қызылорда облысына – 501 986 476 мың теңге;

Қостанай облысына – 348 590 472 мың теңге;

Маңғыстау облысына – 120 663 643 мың теңге;

Павлодар облысына – 5 807 202 мың теңге;

Солтүстік Қазақстан облысына – 331 936 630 мың теңге;

Түркістан облысына – 1 137 817 715 мың теңге;

Ұлытау облысына – 58 756 499 мың теңге;

Шымкент қаласына – 182 729 194 мың теңге.

12-бап. Облыстық бюджеттерге, республикалық маңызы бар қалалардың, астананың бюджеттеріне:

1. «Ауылдық денсаулық сақтауды жаңғырту» пилоттық ұлттық жобасы шеңберінде жергілікті деңгейде денсаулық сақтау ұйымдарын материалдық-техникалық жағынан жарақтандыруға;
2. жергілікті деңгейде денсаулық сақтау ұйымдарын материалдық-техникалық жағынан жарақтандыруға;
3. «Астана қаласының жаңа көлік жүйесі. LRT (әуежайдан жаңа теміржол вокзалына дейінгі учаске)» жобасы шеңберінде құрылыс үшін заңды тұлғалардың жарғылық капиталын ұлғайтуға;
4. халықаралық қаржы ұйымдарының қарыздарын өтеуге және оларға қызмет көрсетуге табиғи монополиялар субъектілерінің шығындарын субсидиялауға 2026 жылға арналған ағымдағы нысаналы трансферттерді бөлу Қазақстан Республикасы Үкіметінің шешімі негізінде айқындалады.

13-бап. Мамандарды әлеуметтік қолдау шараларын іске асыру үшін жергілікті атқарушы органдарға берілетін бюджеттік кредиттерге арналған қаражатты бөлу Қазақстан Республикасы Үкiметiнiң шешiмi негiзiнде айқындалады.

14-бап. Ауыл халқының кірісін арттыру жөніндегі жобаны ауқымды түрде қолдану мақсатында ауыл халқына микрокредиттер беру үшін облыстық бюджеттерге кредит беруге арналған қаражатты бөлу Қазақстан Республикасы Үкiметiнiң шешiмi негiзiнде айқындалады.

15-бап. Облыстық бюджеттерге, республикалық маңызы бар қалалардың, астананың бюджеттеріне агроөнеркәсіптік кешендегі инвестициялық жобаларға кредит беруге арналған қаражатты бөлу Қазақстан Республикасы Үкіметінің шешімі негізінде айқындалады.

16-бап. «Қарағандышахтатарату» жауапкершілігі шектеулі серіктестігіне берілген, таратылған шахталардың жұмыскерлеріне келтірілген залалды өтеуге берілетін қаражатты бөлу және (немесе) пайдаланудың тәртібі Қазақстан Республикасы Үкіметінің шешімі негізінде айқындалады.

17-бап. Қазақстан Республикасы Үкiметiнiң 2026 жылға арналған резервi 500 000 000 мың теңге сомасында бекiтiлсiн.

18-бап. Қазақстан Республикасы Президентінің бастамаларына 2026 жылға арналған резерв 285 000 000 мың теңге сомасында бекiтiлсiн.

19-бап. Қазақстан Республикасы Төтенше жағдайлар министрлігінің 2026 жылға арналған шығындарының құрамында жаңарту тәртібінде шығарылған материалдық құндылықтарды өткізуден түскен 2 200 000 мың теңге сомасындағы қаражат республикалық бюджеттің кірістерінде көрсетіле отырып, мемлекеттiк материалдық резервті қалыптастыруға және сақтауға 10 000 000 мың теңге сомасында қаражат көзделгені ескерілсін.

20-бап. Қазақстан Республикасы Көлік министрлігінің 2026 жылға арналған шығындарының құрамында мемлекеттік мүлікті сенімгерлік басқару шарты бойынша міндеттемелерді орындауға «ҚазАвтоЖол» ұлттық компаниясы» акционерлік қоғамына аудару үшін 263 105 986 мың теңге сомасында қаражат көзделгені ескерілсін.

21-бап. Қазақстан Республикасының мемлекеттік кепiлдiктерiн беру лимитi 2026 жылы 4 000 000 000 мың теңге мөлшерiнде белгiленсiн.

22-бап. 2026 жылы экспортты қолдау бойынша мемлекеттік кепілдіктер беру лимиті 250 000 000 мың теңге мөлшерінде белгіленсін.

23-бап. 2026 жылға мемлекеттiң кепiлгерлiктер беру лимиті қолданылмайды деп белгіленсін.

24-бап. 2026 жылғы 31 желтоқсанға үкiметтiк борыш лимитi   
39 302 356 520 мың теңге мөлшерiнде белгiленсiн.

25-бап. 2026 жылға Қазақстан Республикасы Үкiметiнiң  
мемлекеттік-жекешелік әріптестік жобалары бойынша мемлекеттік міндеттемелерінің, оның ішінде мемлекеттік концессиялық мiндеттемелерінің лимитi 4 577 801 641мың теңге мөлшерінде белгіленсін.

26-бап. 2026 жылға квазимемлекеттік сектор субъектілерінің сыртқы борышының лимиті 15 070 600 000 мың теңге мөлшерінде және сыртқы қарыздарды тарту құқығы берілген квазимемлекеттік сектор субъектілерінің тізбесі белгіленсін:

ұлттық басқарушы холдингтер;

ұлттық холдингтер;

ұлттық компаниялар;

акцияларының бақылау пакеті мемлекетке, ұлттық басқарушы холдингке немесе ұлттық холдингке тиесілі акционерлік қоғамдар.

27-бап. 2026 жылға жергілікті атқарушы органдар борыштарының лимиттері 7 175 116 381 мың теңге мөлшерінде белгіленсін, оның iшiнде:

Абай облысына – 167 585 282 мың теңге;

Ақмола облысына – 259 084 275 мың теңге;

Ақтөбе облысына – 235 223 220 мың теңге;

Алматы облысына – 323 357 195 мың теңге;

Атырау облысына – 258 693 945 мың теңге;

Шығыс Қазақстан облысына – 212 059 619 мың теңге;

Жамбыл облысына – 292 997 766 мың теңге;

Жетісу облысына – 205 425 133 мың теңге;

Батыс Қазақстан облысына – 194 116 368 мың теңге;

Қарағанды облысына – 324 519 542 мың теңге;

Қызылорда облысына – 264 965 165 мың теңге;

Қостанай облысына – 253 214 946 мың теңге;

Маңғыстау облысына – 221 616 933 мың теңге;

Павлодар облысына – 229 105 624 мың теңге;

Солтүстік Қазақстан облысына – 204 151 175 мың теңге;

Түркістан облысына – 585 785 363 мың теңге;

Ұлытау облысына – 69 513 623 мың теңге;

Алматы қаласына – 2 250 608 587 мың теңге;

Астана қаласына – 384 132 699 мың теңге;

Шымкент қаласына – 238 959 921 мың теңге.

28-бап. 2026 жылға жергілікті атқарушы органдардың мемлекеттік-жекешелік әріптестік жобалары бойынша мемлекеттік міндеттемелерінің лимиттері 4 441 532 769 мың теңге мөлшерінде белгіленсін, оның iшiнде:

Абай облысына – 82 866 056 мың теңге;

Ақмола облысына – 119 697 710 мың теңге;

Ақтөбе облысына – 110 518 763 мың теңге;

Алматы облысына – 337 444 755 мың теңге;

Атырау облысына – 114 666 054 мың теңге;

Шығыс Қазақстан облысына – 93 939 987 мың теңге;

Жамбыл облысына – 130 944 486 мың теңге;

Жетісу облысына – 87 184 148 мың теңге;

Батыс Қазақстан облысына – 88 684 925 мың теңге;

Қарағанды облысына – 143 003 754 мың теңге;

Қызылорда облысына – 108 997 371 мың теңге;

Қостанай облысына – 121 072 584 мың теңге;

Маңғыстау облысына – 99 847 269 мың теңге;

Павлодар облысына – 119 365 674 мың теңге;

Солтүстік Қазақстан облысына – 92 503 569 мың теңге;

Түркістан облысына – 209 262 306 мың теңге;

Ұлытау облысына – 40 427 187 мың теңге;

Алматы қаласына – 1 435 200 966 мың теңге;

Астана қаласына – 569 218 931 мың теңге;

Шымкент қаласына – 336 686 274 мың теңге.

29-бап. 2026 жылға арналған республикалық бюджеттi атқару процесiнде секвестрлеуге жатпайтын республикалық бюджеттiк бағдарламалардың (кіші бағдарламалардың) тiзбесi осы Заңға 5-қосымшаға сәйкес бекiтiлсiн.

2026 жылға арналған жергiлiктi бюджеттердi атқару процесiнде осы Заңға 6-қосымшаға сәйкес жергiлiктi бюджеттiк бағдарламалар секвестрлеуге жатпайды деп белгiленсiн.

30-бап. Бюджеттік бағдарламалардың әкімшілері бөлінісінде бюджеттік бағдарламалар паспорттарының нысаналы индикаторлары мен түпкілікті нәтижелерінің тізбесі осы Заңға 7-қосымшаға сәйкес бекiтiлсiн.

31-бап. Ішкі мемлекеттік борыштың құрамынан айналысы тоқтатылған 773 704,8 АҚШ доллары (немесе 2025 жылғы 30 маусымдағы АҚШ доллары үшін 520,39 теңге бағамы бойынша 402 628,2 мың теңге) сомасындағы қазынашылық бондарды өтеу жөніндегі міндеттемелер алып тасталсын.

32-бап. Осы Заң 2026 жылғы 1 қаңтардан бастап қолданысқа енгiзiледi.

**Қазақстан Республикасының**

**Президенті**